ກັບຕັນເຮືອຫາປາຈີນ ສັງຫານ ເຈົ້າໜ້າທີ່ຍາມຝັ່ງ ເກົາຫລີໃຕ້
​ເຈົ້າໜ້າທີ່​ເກົາຫລີ​ໃຕ້ວ່າ ກັບ​ຕັນ​​ເຮືອຫາ​ປາ​​ຈີນ​ລໍາ​ນຶ່ງ​​ ໄດ້ສັງຫານ ​​ເຈົ້າໜ້າທີ່​ຍາມ​ຝັ່ງຜູ້​ນຶ່ງ ​ແລະ​ເຮັດໃຫ້ອີກຄົນ​ນຶ່ງເຈັບ.
ພວກເຈົ້າໜ້າທີ່ເກົາຫລີໃຕ້ເວົ້າວ່າ ກັບຕັນເຮືອຫາປາຂອງຈີນລໍານຶ່ງໄດ້ສັງຫານຊີວິດ ຂອງເຈົ້າໜ້າທີ່ຍາມຝັ່ງຜູ້ນຶ່ງ ແລະໄດ້ເຮັດໃຫ້ອີກຜູ້ນຶ່ງໄດ້ຮັບບາດເຈັບໃນລະຫວ່າງ ການປະຕິບັດການເພື່ອຍຸດຕິການຫາປາທີ່ຜິດກົດໝາຍຢູ່ນອກຝັ່າງແຫລມເກົາຫລີນັ້ນ ຫົວໜ້າສືບສວນ ສອບສວນປະຈໍາສະຖານີຍາມຝັ່ງອັງຊາງຊິກ (ang Sung-shik) ເວົ້າວ່າ ເຮືອຫາປາຂອງຈີນ ໄດ້ຖືກຢຸດຢູ່ໃນທະເລເຫລືອງ ໃນວັນຈັນຕອນເຊົ້າມື້ນີ້ ຍ້ອນການຫາປາຜິດກົດໝາຍຢູ່ນອກເຂດເສດຖະກິດສະເພາະຂອງເກົາຫລີໃຕ້ ແຕ່ວ່າຢູ່ນອກເຂດນໍ້າແດນດິນຂອງເກົາຫລີໃຕ້ນັ້ນ ພວກເຈົ້າໜ້າທີ່ເວົ້າອີກວ່າ ກັບຕັນຂອງເຮືອດັ່ງກ່າວ ໄດ້ໃຊ້ອາວຸດທີ່ບໍ່ສາມາດເບິ່ງ ອອກໄດ້ວ່າແມ່ນຫຍັງ ແທງເຈົ້າໜ້າທີ່ຍາມຝັ່ງ 2 ຄົນ ໃນຈໍານວນ 4 ຄົນ ທີ່ໄດ້ຂຶ້ນ ໄປເທິງເຮືອຂອງຜູ້ກ່ຽວ ພວກເຈົ້າໜ້າທີ່ເວົ້າວ່າ ເຈົ້າໜ້າທີ່ຍາມຝັ່ງ ອາຍຸ 41 ເສຍ ຊີວິດທີ່ໂຮງໝໍເມືອງ Incheon ເຮືອຫາປາຂອງຈີນໄດ້ຖືກຍຶດ ແລະໃນເວລານີ້ລູກເຮືອຂອງເຮືອລໍາດັ່ງກ່າວ 9 ຄົນ ກໍຖືກຄວບຄຸມຕົວໄວ້ແລ້ວ